《游七星岩》
宋代·廖颙

斗峰遥忆旧松台，为劝农耕特地来。
短李高名光翠壁，伪刘陈迹没苍苔。
洞天日永风埃净，岩壑云收霁色开。
好景最宜供宴赏，操觚欲赋愧非才。

作者简介：宋连州桂阳人，字季明，一作季邛。廖玖子。高宗绍兴五年进士。授户录县令，改封州教官。以父忧去，服阙知化州。平漓水边民起事，徙英州、循州，皆有声。孝宗乾道八年擢广南东路提举茶盐，淳熙三年改广南西路提点刑狱。